নতুন চাঁদ ওঠার প্রতিটা রাতেই ভারতের একটা দুর্গে যেন আত্মা ভর করে। আশপাশের মানুষরা চরম আতঙ্কে রাতটা কাটানোর চেষ্টা করেন। এখানে পুনের শানিওয়ারওয়াদা ফোর্টের কথা বলা হচ্ছে। কথিত আছে, এই দুর্গে ঘুরে বেড়ায় আত্মা, এক তরুণ রাজার আত্মা। যে রাতে নতুন চাঁদ উঁকি দেয় আকাশে, ওই রাতেই দুর্গের ভেতর থেকে একটা কণ্ঠ ভেসে আসে, অনেকটা আর্তচিৎকার সেই কণ্ঠে থাকে বাঁচার আকুতি 'চাচা আমাকে বাঁচাও (হিন্দিতে বলা হয় কথাটি)'। কেউ একজন তার জীবনের শেষ কথাগুলো এখনও বলে যান। কালের কণ্ঠের পাঠকদের জন্যে ইতিহাস জড়িয়ে থাকা সেই ভুতূড়ে কাণ্ডের কথা এখানে তুলে ধরা হলো।